Na temelju članka 36. stavak 13. Zakona o održivom gospodarenju otpadom („Narodne novine“

broj 94/13 i 73/17) i članka 34. Statuta Općine Dragalić (''Službeni glasnik“ broj 3/17- pročišćeni tekst i 7/17) Općinsko vijeće Općine Dragalić na 5. sjednici održanoj 31.01.2018. godine, donijelo je

**O D L U K U**

**o mjerama za sprječavanje nepropisnog odbacivanja otpada**

**i mjerama za uklanjanje otpada odbačenog u okoliš**

Članak 1.

Ovom se Odlukom uređuje način provedbe:

- mjera za sprječavanje nepropisnog odbacivanja otpada,

- mjera za uklanjanje otpada odbačenog u okoliš.

Kada uklanjanje odbačenog otpada zahtijeva mjere koje nisu propisane ovom Odlukom,

neposredno se primjenjuje Zakon.

Članak 2.

Nepropisno odbačenim otpadom u smislu ove Odluke, smatra se naročito:

- otpad odbačen u okoliš,

- glomazni otpad ostavljen na javnim površinama,

- opasni i građevinski otpad odbačen na javnim površinama.

Članak 3.

Mjere za uklanjanje otpada odbačenog u okoliš provode se sustavom za zaprimanje

obavijesti o nepropisno odbačenom otpadu putem obrasca objavljenog na mrežnoj stranici [www.dragalic.hr](http://www.dragalic.hr) kao i uspostavljanjem sustava evidentiranja lokacija odbačenog otpada.

Općina Dragalić će učestalo provoditi nadzor na svom području radi utvrđivanja

postojanja odbačenog otpada, a posebno lokacija na kojima je u prethodne dvije godine evidentirano postojanje odbačenog otpada.

Članak 4.

Općina Dragalić će provoditi i druge posebne mjere:

* postavljanje znakova upozorenja o zabrani odbacivanja otpada
* postavljanje prepreka za sprječavanje prolaska
* putem javnih medija objavljivati način i telefonski broj na koji je moguće prijaviti nepropisno odbacivanje otpada
* izrada i distribucija letaka o načinu zbrinjavanja otpada putem isporučitelja javne usluge prikupljanja miješanog komunalnog otpada i biorazgradivog komunalnog otpada
* objavom informacija na internetskim stranicama Općine o načinu zbrinjavanja otpada koji nije mješoviti komunalni otpad i biorazgradivi otpad

Članak 5.

Sredstva za provedbu mjera iz članka 3. i 4. ove Odluke osiguravaju se u Proračunu Općine

Dragalić.

Članak 6.

Odluka će se objaviti u „Službenom glasnik“ i na mrežnim stranicama Općine Dragalić te

dostaviti Ministarstvu zaštite okoliša.

Odluka stupa na snagu osmog dana od dana objave u „Službenom glasniku“.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKO VIJEĆE

KLASA: 363-01/18-01/06

URBROJ: 2178/27-18-2

Dragalić, 31.01.2018.

PREDSJEDNIK

OPĆINSKOG VIJEĆA

Mario Brađašević, v.r.